CELEX: 32021R2091
Language: el
Date: 2021-11-26 00:00:00
Title: Εκτελεστικός κανονισμός (ΕΕ) 2021/2091 της Επιτροπής της 26ης Νοεμβρίου 2021 για την επιστροφή, σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, των πιστώσεων που μεταφέρονται από το οικονομικό έτος 2021

30.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 427/162
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/2091 ΤΗΣ ΕΠΙΤΡΟΠΗΣ
         της 26ης Νοεμβρίου 2021
         για την επιστροφή, σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, των πιστώσεων που μεταφέρονται από το οικονομικό έτος 2021
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, σχετικά με τη χρηματοδότηση, τη διαχείριση και την παρακολούθηση της κοινής γεωργικής πολιτικής και την κατάργηση των κανονισμών (ΕΟΚ) αριθ. 352/78, (ΕΚ) αριθ. 165/94, (ΕΚ) αριθ. 2799/98, (ΕΚ) αριθ. 814/2000, (ΕΚ) αριθ. 1290/2005 και (ΕΚ) αριθ. 485/2008 του Συμβουλίου (1), και ιδίως το άρθρο 26 παράγραφος 6,
         Κατόπιν διαβούλευσης με την επιτροπή των γεωργικών ταμείων,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 12 παράγραφος 2 πρώτο εδάφιο στοιχείο δ) του κανονισμού (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου (2), οι μη δεσμευθείσες πιστώσεις που έχουν σχέση με τις δράσεις που χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ) οι οποίες αναφέρονται στο άρθρο 4 παράγραφος 1 του κανονισμού (ΕΕ) αριθ. 1306/2013 είναι δυνατόν να μεταφερθούν στο επόμενο οικονομικό έτος. Η μεταφορά αυτή δεν υπερβαίνει, εντός του ορίου του 2 % επί των αρχικών πιστώσεων που έχουν ψηφιστεί από το Ευρωπαϊκό Κοινοβούλιο και το Συμβούλιο, το ποσό της αναπροσαρμογής των άμεσων ενισχύσεων στις οποίες αναφέρεται το άρθρο 8 του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (3), που ίσχυσε κατά το προηγούμενο οικονομικό έτος.
                  
               
                     (2)
                  
                  
                     Σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013, κατά παρέκκλιση από το άρθρο 12 παράγραφος 2 τρίτο εδάφιο του κανονισμού (ΕΕ, Ευρατόμ) 2018/1046, τα κράτη μέλη επιστρέφουν τις πιστώσεις που αναφέρονται στο άρθρο 12 παράγραφος 2 πρώτο εδάφιο στοιχείο δ) του κανονισμού (ΕΕ, Ευρατόμ) 2018/1046 στους τελικούς δικαιούχους που υπόκεινται, κατά το οικονομικό έτος στο οποίο μεταφέρονται οι πιστώσεις, στο ποσοστό αναπροσαρμογής. Η επιστροφή ισχύει μόνο για τους τελικούς δικαιούχους στα κράτη μέλη στα οποία επιβλήθηκε δημοσιονομική πειθαρχία (4) κατά το προηγούμενο οικονομικό έτος.
                  
               
                     (3)
                  
                  
                     Κατά τον καθορισμό του ποσού της μεταφοράς που πρέπει να επιστραφεί, σύμφωνα με το άρθρο 26 παράγραφος 7 του κανονισμού (ΕΕ) αριθ. 1306/2013, πρέπει να ληφθούν υπόψη τα ποσά από το αποθεματικό για κρίσεις στον γεωργικό τομέα που αναφέρεται στο άρθρο 25 του εν λόγω κανονισμού, τα οποία δεν έχουν διατεθεί για μέτρα διαχείρισης κρίσεων έως το τέλος του οικονομικού έτους.
                  
               
                     (4)
                  
                  
                     Σύμφωνα με το άρθρο 1 παράγραφος 1 του εκτελεστικού κανονισμού (ΕΕ) 2020/1801 της Επιτροπής (5), η δημοσιονομική πειθαρχία ισχύει για τις άμεσες ενισχύσεις όσον αφορά το ημερολογιακό έτος 2020 για τη δημιουργία του αποθεματικού για κρίσεις και για να τηρηθούν τα ετήσια ανώτατα όρια που αναφέρονται στο άρθρο 16 του κανονισμού (ΕΕ) αριθ. 1306/2013. Το αποθεματικό για κρίσεις δεν χρησιμοποιήθηκε κατά το οικονομικό έτος 2021. Επιπλέον, με βάση την εκτέλεση των πιστώσεων του ΕΓΤΕ 2021 στο πλαίσιο της επιμερισμένης διαχείρισης για την περίοδο από τις 16 Οκτωβρίου 2020 έως τις 15 Οκτωβρίου 2021 και την προβλεπόμενη εκτέλεση στο πλαίσιο της άμεσης διαχείρισης από την 1η Ιανουαρίου 2021 έως την 31η Δεκεμβρίου 2021, πρόσθετες μη δεσμευθείσες πιστώσεις θα παραμείνουν στον προϋπολογισμό 2021 του ΕΓΤΕ.
                  
               
                     (5)
                  
                  
                     Με βάση τις δηλώσεις δαπανών των κρατών μελών για την περίοδο από τις 16 Οκτωβρίου 2020 έως τις 15 Οκτωβρίου 2021, η μείωση της δημοσιονομικής πειθαρχίας που εφαρμόζεται πραγματικά από τα κράτη μέλη για το οικονομικό έτος 2021 ανέρχεται σε 879,8 εκατ. EUR.
                  
               
                     (6)
                  
                  
                     Από αυτό το ποσό δημοσιονομικής πειθαρχίας που εφαρμόστηκε το οικονομικό έτος 2021, οι μη χρησιμοποιηθείσες πιστώσεις ύψους 686,4 εκατ. EUR, ποσό που παραμένει εντός του ορίου του 2 % των αρχικών πιστώσεων που αφορούν τις δράσεις που αναφέρονται στο άρθρο 4 παράγραφος 1 του κανονισμού (ΕΕ) αριθ. 1306/2013, μπορούν να μεταφερθούν στο οικονομικό έτος 2022 κατόπιν απόφασης της Επιτροπής σύμφωνα με το άρθρο 12 παράγραφος 3 του κανονισμού (ΕΕ, Ευρατόμ) 2018/1046.
                  
               
                     (7)
                  
                  
                     Για να εξασφαλιστεί ότι η επιστροφή, στους τελικούς δικαιούχους, των πιστώσεων που δεν χρησιμοποιήθηκαν λόγω της δημοσιονομικής πειθαρχίας εξακολουθεί να είναι ανάλογη προς το ποσό της αναπροσαρμογής της δημοσιονομικής πειθαρχίας, η Επιτροπή θα πρέπει να προσδιορίσει τα ποσά που διατίθενται στα κράτη μέλη για την επιστροφή.
                  
               
                     (8)
                  
                  
                     Για να μην υποχρεωθούν τα κράτη μέλη να καταβάλουν πρόσθετη πληρωμή για την εν λόγω επιστροφή, ο παρών κανονισμός πρέπει να εφαρμοστεί από την 1η Δεκεμβρίου 2021. Κατά συνέπεια, τα ποσά που καθορίζονται στον παρόντα κανονισμό είναι οριστικά και εφαρμόζονται, με την επιφύλαξη της επιβολής μειώσεων κατ’ εφαρμογή του άρθρου 41 του κανονισμού (ΕΕ) αριθ. 1306/2013, τυχόν άλλων διορθώσεων που λαμβάνονται υπόψη στην απόφαση για τις μηνιαίες πληρωμές σχετικά με τις δαπάνες που πραγματοποιήθηκαν από τους οργανισμούς πληρωμών των κρατών μελών για τον Οκτώβριο 2021, σύμφωνα με το άρθρο 18 παράγραφος 3 του κανονισμού (ΕΕ) αριθ. 1306/2013, και τυχόν μειώσεων και συμπληρωματικών πληρωμών σύμφωνα με το άρθρο 18 παράγραφος 4 του εν λόγω κανονισμού ή αποφάσεων που θα ληφθούν στο πλαίσιο της διαδικασίας εκκαθάρισης των λογαριασμών.
                  
               
                     (9)
                  
                  
                     Σύμφωνα με την εισαγωγική φράση του άρθρου 12 παράγραφος 2 του κανονισμού (ΕΕ, Ευρατόμ) 2018/1046, οι μη δεσμευθείσες πιστώσεις είναι δυνατόν να μεταφερθούν στο επόμενο οικονομικό έτος, και μόνο σε αυτό. Ως εκ τούτου, είναι σκόπιμο να καθορίσει η Επιτροπή τις ημερομηνίες επιλεξιμότητας για τις δαπάνες των κρατών μελών σε σχέση με την επιστροφή σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013, λαμβάνοντας υπόψη το γεωργικό οικονομικό έτος, όπως ορίζεται στο άρθρο 39 του εν λόγω κανονισμού.
                  
               
                     (10)
                  
                  
                     Προκειμένου να ληφθεί υπόψη αφενός το μικρό χρονικό διάστημα μεταξύ της κοινοποίησης της εκτέλεσης των πιστώσεων του ΕΓΤΕ 2021 στο πλαίσιο της επιμερισμένης διαχείρισης για την περίοδο από τις 16 Οκτωβρίου 2020 έως τις 15 Οκτωβρίου 2021 από τα κράτη μέλη και, αφετέρου, η ανάγκη να εφαρμοσθεί ο παρών κανονισμός από την 1η Δεκεμβρίου 2021, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα ποσά των πιστώσεων που θα μεταφερθούν από το οικονομικό έτος 2021 κατ’ εφαρμογή του άρθρου 12 παράγραφος 2 πρώτο εδάφιο στοιχείο δ) και του άρθρου 12 παράγραφος 2 τρίτο εδάφιο του κανονισμού (ΕΕ, Ευρατόμ) 2018/1046 και τα οποία, σύμφωνα με το άρθρο 26 παράγραφος 5 του κανονισμού (ΕΕ) αριθ. 1306/2013, διατίθενται στα κράτη μέλη για την επιστροφή στους τελικούς δικαιούχους που υπόκεινται, κατά το οικονομικό έτος 2022, στο ποσοστό αναπροσαρμογής, καθορίζονται στο παράρτημα του παρόντος κανονισμού.
            Τα ποσά που θα μεταφερθούν υπόκεινται στην απόφαση μεταφοράς της Επιτροπής σύμφωνα με το άρθρο 12 παράγραφος 3 του κανονισμού (ΕΕ, Ευρατόμ) 2018/1046.
         
         
            Άρθρο 2
            Οι δαπάνες των κρατών μελών σε σχέση με την επιστροφή των πιστώσεων που μεταφέρθηκαν είναι επιλέξιμες για ενωσιακή χρηματοδότηση μόνον εάν τα αντίστοιχα ποσά έχουν καταβληθεί στους δικαιούχους πριν από τις 16 Οκτωβρίου 2022.
         
         
            Άρθρο 3
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Δεκεμβρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 26 Νοεμβρίου 2021.
            
               
                  Για την Επιτροπή,
               
               
                  εξ ονόματος της Προέδρου,
               
               Wolfgang BURTSCHER
               
                  Γενικός Διευθυντής
               
               
                  Γενική Διεύθυνση Γεωργίας και Αγροτικής Ανάπτυξης
               
            
         
         
            (1)  ΕΕ L 347 της 20.12.2013, σ. 549.
         
            (2)  Κανονισμός (ΕΕ, Ευρατόμ) 2018/1046 του Ευρωπαϊκού Κοινοβουλίου και του Συμβουλίου, της 18ης Ιουλίου 2018, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης, την τροποποίηση των κανονισμών (ΕΕ) αριθ. 1296/2013, (ΕΕ) αριθ. 1301/2013, (ΕΕ) αριθ. 1303/2013, (ΕΕ) αριθ. 1304/2013, (ΕΕ) αριθ. 1309/2013, (ΕΕ) αριθ. 1316/2013, (ΕΕ) αριθ. 223/2014, (ΕΕ) αριθ. 283/2014 και της απόφασης αριθ. 541/2014/ΕΕ και για την κατάργηση του κανονισμού (ΕΕ, Ευρατόμ) αριθ. 966/2012 (ΕΕ L 193 της 30.7.2018, σ. 1).
         
            (3)  Κανονισμός (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της Κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (ΕΕ L 347 της 20.12.2013, σ. 608).
         
            (4)  Η δημοσιονομική πειθαρχία δεν ισχύει για την Κροατία για το οικονομικό έτος 2021, σύμφωνα με το άρθρο 8 παράγραφος 2 του κανονισμού (ΕΕ) αριθ. 1307/2013.
         
            (5)  Εκτελεστικός κανονισμός (ΕΕ) 2020/1801 της Επιτροπής, της 30ής Νοεμβρίου 2020, σχετικά με την προσαρμογή του ποσοστού αναπροσαρμογής των άμεσων ενισχύσεων που προβλέπεται στον κανονισμό (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά το ημερολογιακό έτος 2020 (ΕΕ L 402 της 1.12.2020, σ. 49).
      
      
         
            ΠΑΡΑΡΤΗΜΑ
            Ποσά διαθέσιμα για την επιστροφή των πιστώσεων που μεταφέρθηκαν
            
                        (ποσά σε EUR)
                     
                  
                        Βέλγιο
                     
                     
                        10 148 502 
                     
                  
                        Βουλγαρία
                     
                     
                        17 260 226 
                     
                  
                        Τσεχία
                     
                     
                        18 592 308 
                     
                  
                        Δανία
                     
                     
                        16 896 943 
                     
                  
                        Γερμανία
                     
                     
                        93 879 410 
                     
                  
                        Εσθονία
                     
                     
                        3 367 730 
                     
                  
                        Ιρλανδία
                     
                     
                        21 755 772 
                     
                  
                        Ελλάδα
                     
                     
                        27 014 459 
                     
                  
                        Ισπανία
                     
                     
                        93 988 531 
                     
                  
                        Γαλλία
                     
                     
                        140 942 719 
                     
                  
                        Ιταλία
                     
                     
                        59 291 647 
                     
                  
                        Κύπρος
                     
                     
                        566 767 
                     
                  
                        Λετονία
                     
                     
                        5 308 382 
                     
                  
                        Λιθουανία
                     
                     
                        8 354 220 
                     
                  
                        Λουξεμβούργο
                     
                     
                        716 220 
                     
                  
                        Ουγγαρία
                     
                     
                        24 904 327 
                     
                  
                        Μάλτα
                     
                     
                        60 357 
                     
                  
                        Κάτω Χώρες
                     
                     
                        13 043 131 
                     
                  
                        Αυστρία
                     
                     
                        11 588 177 
                     
                  
                        Πολωνία
                     
                     
                        43 034 502 
                     
                  
                        Πορτογαλία
                     
                     
                        12 813 987 
                     
                  
                        Ρουμανία
                     
                     
                        29 917 025 
                     
                  
                        Σλοβενία
                     
                     
                        1 503 290 
                     
                  
                        Σλοβακία
                     
                     
                        8 375 694 
                     
                  
                        Φινλανδία
                     
                     
                        9 928 403 
                     
                  
                        Σουηδία
                     
                     
                        13 184 745